
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

__ ΤΕΥΧΟΣ ΔΕΥΤΕΡΟ _ Αρ. Φύλλου 508 

9 Ιουνίου 1995 


Π ΕΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Οργανισμού Εσωτερικής Υπηρεσίας του 


Δήμου ΛηξουρΙου Ν. Κεφαλληνίας. 1 

Μεταβίβαση Κοινοχρήστων εκτάσεων στο Νομικό Πρό¬ 
σωπο του Δήμου Κατερίνης Ν. Πιερίας. 2 

Επικύρωση του Οργανισμού Εσωτερικής Υπηρεσίας 

Κοινότητας Μαραθώ Ν. Φωκίδας. 3 

Επικύρωση του Οργανισμού Εσωτερικής Υπηρεσίας 
Κοινότητας Διακοπίου Ν. Φωκίδας. 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Ε 6352 ( 1 ) 

Τροποποίηση Οργανισμού Εσωτερικής Υπηρεσίας του 
Δήμου ΛηξουρΙου Ν. Κεφαλληνίας. 

Ο ΠΕΡΙΦ. ΔΙΕΥΘ. ΚΕΦΑΛΛΗΝΙΑΣ 
Έχοντας υπόψη: 

1 . Τις διατάξεις: α) του άρθρου 12 του Ν. 1188/81 περί 
κυρώσεως του Κωδικός περί «Καταστάσεως προσωπικού 
Οργανισμού Τοπ. Αυτ/σης». 

β) Του Ν. 190/94 σύσταση ανεξάρτητης αρχής για την 
επιλογή προσωπικού και ρύθμισης θεμάτων Διοίκησης 
ΦΕΚ 28/Τ.Α./3.3.94. 

γ) Του Π.Δ/τος 37Α/1987 Μερική επέκταση διατάξεων 
που ισχύουν για τους Δημοσίους Υπαλλήλους και τους 
υπαλλήλους των άλλων Νομικών προσώπων Δημοσίου Δι¬ 
καίου και τους Υπαλλήλους των άλλων Νομικών Προσώ¬ 
πων δημοσίου δικαίου και στους υπαλλήλους των Οργανι¬ 
σμών Τοπ. Αυτ/σης και προσαρμογή στις ρυθμίσεις του Ν. 
1586/86. 

2. Την Εγκύκλιο του Υπ. Προεδρίας της Κυβέρνησης 
αριθμ. ΔΙΔΑΔ/Φ/7/7235/9.4.94 Βαθμολόγιο άμεσες 
ενέργειες για την εφαρμογή του. 

3. Τις όμοιες του Υπ. Εσωτερικών αριθμ α53560/6.8.87 
ψήφιση Οργανισμού εσωτερικής Υπηρεσίας Δήμων και 
Κοινοτήτων. 

β) 75643/16.1.87 Διευκρινήσεις στην εφαρμογή του 
Νέου Βαθμολογίου και γ) 27111/13.7.87 Διευκρινήσεις 
σε διατάξεις του Ν. 1586/86. 

4. Την αριθμ. 13/95 απόφαση του Δημοτικού Συμβου¬ 
λίου του Δήμου ΛηξουρΙου με την οποία ψηφίζει την τρο¬ 


ποποίηση Εσωτερικής Υπηρεσίας του Δήμου αυτού. 

5. Την 2/11.5.95 σύμφωνη γνωμοδότηση του Υπηρε¬ 
σιακού Συμβουλίου του άρθρου 37 Ν. 2190/94. 

Εγκρίνουμε την αριθμ. 13/1995 απόφαση του Δημοτι¬ 
κού Συμβουλίου Δήμου ΛηξουρΙου με την οποία τροπο¬ 
ποιείται ο Οργανισμός της Εσωτερικής Υπηρεσίας του Δή¬ 
μου αυτού ως εξής: 

Άρθρο Ιο 

Η Οργανική σύνθεση του Δήμου ΛηξουρΙου έχει όπως 
παρακάτω: 

Α. Γραφείο Δημάρχου Δημοσίων Σχέσεων. 

Β. Γραφείο Ειδικού Συνεργάτη. 

Γ. Γραφείο Νομικού Συμβούλου. 

Δ. Δ/νση Δημοτικών Υπηρεσιών. 

Άρθρο 2ο 

Η Δ/νση Δημοτικών Υπηρεσιών συμπεριλαμβάνει τα πα¬ 
ρακάτω Τμήματα και Γραφεία: 

1. Διοικητικό - Οικονομικό Τμήμα. 

2. Τεχνικό - Περιβαντολογικό Τμήμα. 

Άρθρο 3ο 

Η διόρθωση των τμημάτων έχει όπως παρακάτω: 

Α) Διοικητικό - Οικονομικό Τμήμα. 

1. Γ ραφείο Προϊσταμένου. 

2. Γ ραφείο Προσωπικού. 

3. Γραφείο Δημοτικού Συμβουλίου - Δημαρχιακής Επι¬ 
τροπής. 

4. Γ ραφείο Νομικών Προσώπων. 

5. Γ ραφείο Πρωτοκόλλου, Διεκπαιρέωσης - Αρχείου. 

6. Γ ραφείο Δημοτικής Κατάστασης. 

7. Γ ραφείο Ληξιαρχείου. 

8. Γ ραφείο Εσόδων - Εξόδων. 

9. Γραφείο Περιουσίας Λογιστηρίου - Προμηθειών - 
Αποθήκης - Νεκροταφείου. 

Β) Τεχνικό - Περιβαντολογικό Τμήμα. 

1. Γραφείο Προϊσταμένου. 

2. Γ ραφείο Μηχανολογικού — Κίνησης και συντηρήσεως 
οχημάτων. 

3. Γραφείο Αποχέτευσης - Ύδρευσης - Σφαγείων. 

4. Γ ραφείο Μελετών - Κατασκευών - Επιβλέψεων - 
Πολεοδομικών Εφαρμογών. 

5. Γ ραφείο Συντήρησης εγκαταστάσεων και Δημοτικού 
Φωτισμού. 

6. Γραφείο Επίβλεψης Σχολικών κτιρίων. 

7. Γραφείο Κήπων - Δενδροστοιχειών - παιδικών χα¬ 
ρών. 

8. Γραφείο Καθαριότητας. 

Άρθρο 4 

Η Οργανική Σύνθεση - διαβάθμιση των θέσεων του τα¬ 
κτικού προσωπικού του Δήμου Ληξουρίου ορίζεται όπως 
παρακάτω: 

Α. ΜΟΝΙΜΟ ΠΡΟΣΩΠΙΚΟ ΓΡΑΦΕΙΟΥ ΔΗΜΑΡΧΟΥ - 
Δ/ 

ΝΣΗΣ - ΔΙΟΙΚΗΤΙΚΟΥ - ΟΙΚΟΝΟΜΙΚΟΥ ΤΜΗΜΑΤΟΣ, 
α) Κλάδος ΠΕ 1. 

1) Μία (1) θέση ΠΕΙ Διοικητικού, Βαθμού Δ - Α. 

2) Μία (1) θέση ΠΕΙ Οικονομολόγου, Βαθμού Δ - Α. 
β) Κατηγορία ΔΕ. 

1) Κλάδος ΔΕ 1 Διοικητικού, 
έξι (6) θέσεις με βαθμό Δ - Α. 

2) Κλάδος ΔΕ 14 Ελεγκτών Εσόδων - Εξόδων. 

Μία (1) θέση με βαθμό Δ - Α. 

3) Κλάδος ΔΕ 15 Εισπρακτόρων. 

Μία (1) θέση με βαθμό Δ - Α. 

γ) Κατηγορία ΥΕ. 

α) Κλάδος ΥΕ 1 Κλητήρων - θυρωρών Γενικών Καθηκό¬ 
ντων. 

Μία (1) θέση με βαθμό Ε - Β. 

Β. ΜΟΝΙΜΟ ΠΡΟΣΩΠΙΚΟ ΤΕΧΝΙΚΟΥ - ΠΕΡΙΒΑΛΟ- 
ΝΤΙΚΟΥ ΤΜΗΜΑΤΟΣ, 
α) Κλάδος ΠΕ. 

1) ΜΙα (1) θέση ΠΕ 3 Πολιτικού Μηχανικού με βαθμό Δ - 
Α. 

β) Κατηγορία Τ.Ε.. 

1) Κλάδος ΤΕ 3 Τεχνολόγων Πολιτικών Μηχανικών. 

Μία (1) θέση με βαθμό Δ - Α. 

2) Κλάδος ΤΕ 4 Τεχνολόγων Μηχανολόγων. 

Μία (1) θέση με βαθμό Δ - Α. 

γ) Κατηγορία ΔΕ. 

1) Κλάδος ΔΕ 28 Χειριστών Μηχανημάτων. 

Μία (1) θέση με βαθμό Δ - Α. 

2) Κλάδος ΔΕ 29 Οδηγών αυτοκινήτων. 

Δύο (2) θέσεις με βαθμό Δ - Α. 

3) Κλάδος ΔΕ 30 τεχνιτών. 

ΜΙα (1) θέση με βαθμό Δ - Α. 

4) Κλάδος ΔΕ 24 Ηλεκτρολόγων. 

Δύο (2) θέσεις με βαθμό Δ - Α. 
δ) Κατηγορία ΥΕ. 

Κλάδος ΥΕ 16 Εργατών - Εργατριών γενικά. 

Έξι (6) θέσεις με βαθμό Ε - Β. 

Γ. ΠΡΟΣΩΠΙΚΟ ΓΡΑΦΕΙΟΥ ΕΙΔΙΚΟΥ ΣΥΝΕΡΓΑΤΗ. 
Μία (1) θέση ειδικού συνεργάτη (άρθρο 67 Ν. 1416/ 
1986). 

Δ. ΠΡΟΣΩΠΙΚΟ ΓΡΑΦΕΙΟΥ ΝΟΜΙΚΟΥ ΣΥΜΒΟΥΛΟΥ. 
ΜΙα (1) θέση δικηγόρου (άρθρο 67 Ν. 1416/1986). 

Ε. ΠΡΟΣΩΡΙΝΕΣ ΘΕΣΕΙΣ. 

Που κατέχονται βάσει του Νόμου 1476/1984 και της ΔΙ- 
ΠΙΔ Φ 42/24/11440/31.12.1986 και του Ν. 1735/1987. 
Κατηγορία ΔΕ. 

1) Κλάδος ΔΕ 29 Οδηγών. 

ΜΙα (1) θέση με βαθμό Δ - Α. 

Κατηγορία ΥΕ. 

1) Κλάδος ΥΕ 16 εργατών γενικά. 

Τέσσερες (4) θέσεις με βαθμό Δ - Α. 

Ζ. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ 


ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

1) ΜΙα (1) θέση εργάτη καθαριότητας Δημοτικών Αφο¬ 
δευτηρίων (υπηρετεί). 

2) ΜΙα (1) θέση εργάτη καθαριότητας Δημοτικών οδών 
και πλατειών (υπηρετεί). 

Άρθρο 5ο 

Τα αντικείμενα και οι αρμοδιότητες των προαναφερο- 
μένων υπηρεσιακών μονάδων του Δήμου Ληξουρίου ορί¬ 
ζονται όπως παρακάτω: 

Α. ΓΡΑΦΕΙΟ ΔΗΜΑΡΧΟΥ - ΔΗΜΟΣΙΩΝ ΣΧΕΣΕΩΝ. 

Μεριμνά για την τήρηση του ημερήσιου προγράμματος 
ενεργειών, υποχρεώσεων, επαφών, συνεργασιών, επι¬ 
σκέψεων, τηλεφωνημάτων, κ.λ.π. του Δημάρχου καθώς 
και του προσωπικού υπηρεσιακού του αρχείου. 

Για την συνεργασία με άλλους Δήμους εσωτερικού και 
εξωτερικού, επιμελείται για τις οργανούμενες από το 
Δήμο Πνευματικές, Καλλιτεχνικές, πολιτιστικές γενικά 
εορτές και εκδηλώσεις. 

Επιμελείται για την προβολή δια μέσου του τύπου κ.λ.π. 
μέσων ενημέρωσης των δραστηριοτήτων του Δήμου, των 
τοπικών αναπτυξιακών προσπαθειών, καθώς και την πα¬ 
ρακολούθηση και τήρηση των δημοσιευμάτων που αφο¬ 
ρούν ή ενδιαφέρουν το Δήμο. 

Μεριμνά για την πραγματοποίηση λαϊκών συνελεύσεων 
και για την ανάπτυξη ευνοϊκού κλίματος δημιουργικών 
σχέσεων με τους δημότες, τις αρχές τις διάφορες δημό¬ 
σιες και λοιπές υπηρεσίες, οργανισμούς Ιδρύματα, Συλλό¬ 
γους και γενικά φορείς Αναπτυξιακού, Πολιτιστικού και 
Κοινωνικού έργου. 

Β. ΓΡΑΦΕΙΟ ΕΙΔΙΚΟΥ ΣΥΝΕΡΓΑΤΗ. 

Ο Ειδικός Συνεργάτης ασκεί καθήκοντα επιτελικά. Πα- 
ρέχεΓσυμβουλές και διατυπώνει εξειδικευμένες γνώμες 
γραπτά ή προφορικά για τον συγκεκριμένο ή περισσότε¬ 
ρους τομείς δραστηριοτήτων του Δήμου που έχει οριστεί 
να εξυπηρετήσει. 

Γ. ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ. 

Παρακολουθεί τις δικαστικές υποθέσεις και ζητήματα 
του Δήμου και παρίσταται στα αρμόδια δικαστήρια για την 
υποστήριξη των συμφερόντων του. 

ΓνωμοδοτεΙ σε κάθε φύσης ερωτήματα και ζητήματα 
που αφορούν το Δήμο και τα Νομικά του πρόσωπα που τί¬ 
θενται υπόψιν του από το δήμαρχο, το Δημοτικό Συμβού¬ 
λιο, τη δημαρχιακή Επιτροπή και τους Προϊσταμένους Δ/ 
νσης και τμημάτων. 

Συνεργάζεται με τον Προϊστάμενο Δ/νσης Δημοτικών 
Υπηρεσιών κατά το στάδιο της διαδικασίας έκδοσης των 
γνωμοδοτήσεων. 

Δ. ΔΙΕΥΘΥΝΣΗ ΔΗΜΟΤΙΚΩΝ ΥΠΗΡΕΣΙΩΝ. 

Ο Προϊστάμενος Δ/νσης προΐσταται όλων των υπηρε¬ 
σιών, επιβλέπει τη λειτουργία τους και μεριμνά για το συ¬ 
ντονισμό και τη νομιμότητα των ενεργειών τους. 

Παραλαμβάνει και θεωρεί την αλληλογραφία που απευ¬ 
θύνεται προς το Δήμο, θέτει υπόψιν του Δημάρχου τα ειδι¬ 
κότερης σημασίας έγγραφα και τα διαβιβάζει δια του πρω¬ 
τοκόλλου στα αρμόδια τμήματα και γραφεία. 

θεωρεί τα έγγραφα γενικώτερου ενδιαφέροντος πριν 
από την οριστική έγκριση και υπογραφή από το Δήμαρχο. 

Τηρεί το εμπιστευτικό πρωτόκολλο και το οικείο αρχείο. 

ΕισηγεΙται για προσλήψεις προσωπικού, μετατάξεις, 
αποσπάσεις κ.λ.π.. 

Μεριμνά για τη εφαρμογή του κώδικα κατάστασης Δη¬ 
μοτικών Υπαλλήλων και των συναφών διατάξεων. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 

Μεριμνά για τη σκοπιμώτερη εκμετάλλευση της Δημοτι¬ 
κής περιουσίας. 

Παρακολουθεί στην Εφημερίδα της Κυβέρνησης, τη 
Νομολογία, γνωματεύσεις εγκυκλίους, οδηγίες, ερμη¬ 
νείες Νόμων, Υπουργικές αποφάσεις κ.λ.π. και ανακοινώ¬ 
νει στα τμήματα και στα γραφεία του Δήμου το μέρος που 
τα αφορά. 

Συνεργάζεται με το Νομικό Σύμβουλο ή τους πληρεξου¬ 
σίους δικηγόρους του Δήμου για την παρακολούθηση των 
δικαστικών υποθέσεων του Δήμου και επιλαμβάνεται της 
σχετικής αλληλογραφίας. 

Β) ΔΙΟΙΚΗΤΙΚΟ ΟΙΚΟΝΟΜΙΚΟ ΤΜΗΜΑ. 

Β1 Γραφείο Προϊσταμένου. 

Ο Προϊστάμενος κατευθύνει τις υπηρεσιακές λειτουρ¬ 
γίες του τμήματος, εισηγείται θέματα της αρμοδιότητας 
του, ελέγχει και θεωρεί τα έγγραφα που συντάσσονται 
από τους Υπαλλήλους των διαφόρων Γραφείων του τμή¬ 
ματος. 

Παραλαμβάνει την αλληλογραφία που αφορά το τμήμα 
του, απαντά και συντονίζει την όλη εργασία του προσωπι¬ 
κού, φροντίζει για τη σύντομη και ορθή διεκπαιρέωση των 
θεμάτων της αρμοδιότητάς τους. 

Παρακολουθεί τη νομοθεσία και Νομολογία που αφορά 
την αρμοδιότητά του και ενημερώνει τους Υπαλλήλους 
του τμήματος κατά το μέρος που τους αφορά. 

Συντάσσει σχέδια οργανισμών και κανονισμών εσωτερι¬ 
κής υπηρεσίας, σχέδια αποφάσεων Δημοτικού Συμβου¬ 
λίου, Δημαρχιακής Επιτροπής, Δημάρχου κ.λ,π. θεωρεί τις 
καταστάσεις μισθοδοσίας του προσωπικού μονίμου και με 
σύμβαση εργασίας Ιδιωτικού Δικαίου. 

Επιμελείται για τη διεκπεραίωση από Υπάλληλο του 
τμήματός του των εργασιών που έχουν σχέση με επιδοτή¬ 
σεις, αποζημιώσεις κ,λ.π. στους αγρότες και κτηνοτρό- 
φους σε συνεργασία με τη Δ/νση Γεωργίας. 

Παρακολουθεί τα οικονομικά του Δήμου, ενημερώνει το 
Δήμαρχο και υποδεικνύει τρόπους βελτίωσή τους. 

Συγκεντρώνει στατιστικά στοιχεία και δεδομένα για τις 
προβλέψεις του προϋπολογισμού, επιμελείται για την 
έγκαιρη και ορθή σύνταξη του ετήσιου προϋπολογισμού 
με τη συνεργασία του Γ ραφείου Λογιστηρίου. 

Μεριμνά για την εκτέλεση κάθε εργασίας που αφορά 
την κατ’ εφαρμογή των κειμένων διατάξεων επιβολή, κα¬ 
τάργηση μείωση ή αύξηση των Δημοτικών φόρων τελών 
και διακαιωμάτων και τη βεβαίωσή τους. 

Παρακολουθεί τους εισπρατόμενους φόρους, τέλη και 
δικαιώματα. 

Προβαίνει στην εκκαθάριση και εντολή πληρωμής εξό¬ 
δων του Δήμου. 
β2 Γ ραφείο Προσωπικού. 

Επιλαμβάνεται για τα θέματα που αφορούν το προσω¬ 
πικό του Δήμου γενικά, μόνιμο και με σύμβαση εργασίας 
Ιδιωτικού Δικαίου. 

Εφαρμόζει τη Νομοθεσία και Νομολογία που* αφορά 
τους τακτικούς Υπαλλήλους και τους υπηρετούντες με 
σύμβαση εργασίας Ιδιωτικού δικαίου. 

Παρακολουθεί τη νομοθεσία που αφορά τους Δημοτι¬ 
κούς Υπαλλήλους, όπως την εργατική ασφαλιστική και ει¬ 
δική νομοθεσία, τις γενικές και ειδικές Συλλογικές Συμβά¬ 
σεις Εργασίας, παρέχει πληροφορίες και φροντίζει για τη 
σωστή εφαρμογή τους. 

Επιλαμβάνεται για τα θέματα απονομής συντάξεων και 
βοηθημάτων στους αποχωρούντες Υπαλλήλους και συ¬ 


ντάσσει τα απαιτούμενα δικαιολογητικά. 

Εκδίδει πιστοποιητικά μεταβολών κ.λ.π. δικαιολογητικά 
που αφορούν την υπηρεσιακή κατάσταση των εργαζομέ¬ 
νων. 

Εκτελεί κάθε εργασία που αφορά το διορισμό, πρόσ¬ 
ληψη, μονιμοποίηση, προαγωγή, κατάταξη σε μισθολο- 
γικά κλιμάκια, χορήγηση επιδομάτων πολυετούς υπηρε¬ 
σίας ή χρονοεπιδόματος, χορήγηση αδειών, επιβολή πει- 
θαρχικών ποινών, απόλυση κ,λ.π. του προσωπικού και εκ¬ 
δίδει τις σχετικές αποφάσεις. 

Εκτελεί κάθε εργασία που αφορά τη βαθμολογική κατά¬ 
σταση των Υπαλλήλων και τις βαθμολογικές προαγωγές. 

Συγκεντρώνει κάθε χρόνο τις εκθέσεις των Προϊσταμέ¬ 
νων για την Υπηρεσιακή γενικά ικανότητα των Υπαλλήλων 
και προβαίνει στην ενημέρωσή τους. 

Τηρεί τους ατομικούς υπηρεσιακούς φακέλλους του 
προσωπικού και φροντίζει για την ασφαλή φύλαξή τους. 

Β3. - Γραφείο Δημοτικού Συμβουλίου - Δημαρχιακής 
Επιτροπής. 

Συγκεντρώνει την αλληλογραφία και τα θέματα που 
αφορούν το Δημοτικό Συμβούλιο και τη Δημαρχιακή Επι¬ 
τροπή και ενημερώνει τους σχετικούς φακέλλους. 

Συνεργάζεται με τον Πρόεδρο του Δημοτικού Συμβου¬ 
λίου και της Δημαρχιακής Επιτροπής και καταρτίζει την 
ημερήσια διάταξη των θεμάτων που θα συζητηθούν στις 
συνεδριάσεις τους και κοινοποιεί αυτή κατά τις διατάξεις 
του Κώδικα. 

Τηρεί και καταχωρεί στα προβλεπάμενα από το Νόμο βι¬ 
βλία, τα πρακτικά των συνεδριάσεων, επιλαμβάνεται για 
τη σύνταξη και δακτυλογράφηση των λαμβανομένων απο¬ 
φάσεων, υποβάλλει αντίγραφα στην αρμόδια αρχή για τον 
έλεγχο της νομιμότητας όπως και στις λοιπές αρμόδιες 
υπηρεσίες και τμήματα και γραφεία του Δήμου κατά το μέ¬ 
ρος που αφορά στις αρμοδιότητές τους. 

Επιμελείται για την πλήρη απομαγνητοφώνηση και κα¬ 
ταγραφή των πρακτικών συνεδριάσεων του Δημοτικού 
Συμβουλίου, για την τήρηση του σχετικού αρχείου των φα- 
κέλλων, πρακτικών και των κασσετών. 

Τηρεί ευρετήριο καταχώρησης των αποφάσεων. 

Β4. - Γ ραφείο Νομικών Προσώπων. 

Εκτελεί όλες τις εργασίες Διοικητικής και λογιστικής 
φύσης των εποπτευομένων από το Δήμο Ν.Π. που στε¬ 
ρούνται ίδιου προσωπικού. 

Συγκεντρώνει τα θέματα που αφορούν τις συνεδριάσεις 
των Δ.Σ. των Νομικών Προσώπων, συνεργάζεται με τους 
Προέδρους τους, καταρτίζει την ημερήσια διάταξη των 
θεμάτων που θα συζητηθούν και φροντίζει για την επί¬ 
δοση των προσκλήσεων. 

Τηρεί και καταχωρεί στα προβλεπάμενα από το νόμο βι¬ 
βλία τα πρακτικά των συνεδριάσεων, συντάσσει και φρο¬ 
ντίζει για τη δακτυλογράφηση των λαμβανομένων αποφά¬ 
σεων και υποβάλλει αντίγραφα στις αρμόδιες αρχές κ.λ,π. 
υπηρεσίες και ενδιαφερόμενο πρόσωπα, κατά το μέρος 
που τους αφορά. 

Τηρεί ευρετήριο καταχώρησης των αποφάσεων. Παρα¬ 
κολουθεί και επιμελείται την εισαγωγή στο Δημοτικό Συμ¬ 
βούλιο των αποφάσεων των Νομικών Προσώπων λόγω αρ¬ 
μοδιότητας. 

Συγκεντρώνει τα δικαιολογητικά και εκδίδει τα χρημα¬ 
τικά εντάλματα πληρωρών. 

Β5. Γραφείο Πρωτοκόλλου - Διεκπαιρέωσης - Αρ¬ 
χείου. 

Τηρεί τα βιβλία πρωτοκόλλου, διεκπεραιώνει κάθε 
ενέργεια που αφορά τις κοινοποιήσεις, τοιχοκολλήσεις 
και τη διεκπεραίωση γενικά των εγγράφων. 

Καταχωρεί άμμεσα στο βιβλίο πρωτοκόλλου τα εισαρ- 
χόμενα και εξερχόμενα έγγραφα, τα συσχετίζει και τα πα- 
ραδίδει στις αρμόδιες υπηρεσίες του Δήμου. 

Ταξινομεί στο γενικό αρχείο του Δήμου τα διάφορα έγ¬ 
γραφα και προτείνει την εκκαθάριση αυτών που κρίνονται 
άχρηστα. 

Τηρεί την Εφημερίδα της Κυβέρνησης σε συνεργασία 
με το γραφείο Προϊσταμένου Δ/νσης και μεριμνά για την 
ταξινόμηση και βιβλιοδέτηση των τευχών της. 

Β6. - Γραφείο Δημοτικής Κατάστασης. 

Τηρεί βιβλία Μητρώων Αρρένων, Δημοτολογίων και 
κάθε σχετικό βιβλίο. 

Εκδίδει με βάση τα παραπάνω πιστοποιητικά κ.λ.π. Διε¬ 
νεργεί κάθε πράξη και εργασία που έχει σχέση με τα Δη¬ 
μοτολόγια, Μητρώα, ήτοι μεταβολές, εγγραφές, διαγρα¬ 
φές, διορθώσεις κ.λ.π. 

Συντάσσει τα ετήσια μητρώα Αρρένων και τους στρατο¬ 
λογικούς πίνακες και διεκπεραιώνει κάθε στρατολογικής 
φύσης εργασία που ανατίθεται στους Δήμους με Νόμο. 

Διεκπεραιώνει κάθε εργασία εκλογικής φύσης που ανα¬ 
τίθεται νόμιμα στους Δήμους. 

Επιμελείται για τα θέματα που αφορούν τις Βουλευτι¬ 
κές, δημοτικές κ.λ.π. εκλογές, για τις εγγραφές στους 
Εκλογικούς καταλόγους και τη διαγραφή των αποβιωσά- 
ντων και μεταφερόντων το εκλογικό τους δικαίωμα κ.λ.π. 

Μεριμνά για την εφαρμογή της εκάστοτε νομοθεσίας 
περί ιθαγενείας κλπ. Επιμελείται για κάθε θέμα που 
αφορά τη διαδικασία τέλεσης πολιτικών γάμων. 

Το γραφείο Δημοτικής Κατάστασης λειτουργεί υπό την 
άμεση εποπτεία του Προϊσταμένου Δ/νσης, όσον αφορά 
την σωστή άσκηση των καθηκόντων του. 

Β7 Γραφείο Ληξιαρχείου 

Παραλαμβάνει την προς το Ληξιαρχείο απευθυνόμενη 
αλληλογραφία και φροντίζει για την άμεση διεκπεραίωση 
των θεμάτων. 

Τηρεί τα Ληξιαρχικά βιβλία γεννήσεων, γάμων, θανάτων 
καθώς και όλα τα προβλεπόμενα από το νόμο κύρια και 
βοηθητικά Ληξιαρχικά βιβλία και καταχωρεί σε αυτά τα 
σχετικά γεγονότα και μεταβολές, συντάσσει τις κατά νόμο 
Ληξιαρχικές Πράξεις, φροντίζει για την αποστολή απο¬ 
σπασμάτων ή αντιγράφων σύμφωνα με το Νόμο. 

Χορηγεί τα αιτούμενα νόμιμα πιστοποιητικά και αντί¬ 
γραφα και εκτελεί κάθε εργασία αρμοδιότητας του Λη¬ 
ξιαρχείου. 

Επιμελείται για θέματα στατιστικής των Ληξιαρχών πρά¬ 
ξεων με βάση τα υπάρχοντα» Ληξιαρχικά στοιχεία. 

Το Γ ραφείο Ληξιαρχείου ως προς τη σωστή άσκηση των 
καθηκόντων του, λειτουργεί υπό την έμεση εποπτεία του 
Προϊσταμένου Δ/νσης. 

Β8. - Γ ραφείο Εσόδων - Εξόδων. 

Εκτελεί τις εργασίες που αφορούν την βεβαίωση Εσό¬ 
δων του Δήμου από Δημοτικούς φόρους, τέλη, δικαιώματα 
κλπ και την είσπραξή τους. 

Εκτελεί κάθε προπαρασκευαστική εργασία που αφορά 
την διαγραφή βεβαιωθέντων ή επιστροφής αχρεωστήτως 
εισπραχθέντων φόρων, τελών, δικαιωμάτων κ.λ.π. 

Διεξάγει κάθε προπαρασκευαστική εργασία για την επί¬ 
λυση από τις προβλεπόμενες φορολογικές επιτροπές των 
φορολογικών διαφορών και κοινοποίηση αποφάσεων στα 


αρμόδια όργανα του Δήμου. 

Συγκεντρώνει στατιστικά στοιχεία για την παροχή πλη¬ 
ροφοριών που αφορούν τους δημοτικούς φόρους, τέλη 
και δικαιώματα. 

Β9. - Γραφείο Περιουσίας - Λογιστηρίου - Προμηθειών 
- αποθήκης - Νεκτροταφείου. 

Εκτελεί κάθε εργασία που αφορά τη κτηματική περιου¬ 
σία του Δήμου και τα έσοδά της. 

Ειδικώτερα τηρεί το κτηματολόγιο του Δήμου, επιμελεί¬ 
ται για την εκμίσθωση των κτημάτων και ακινήτων του Δή¬ 
μου, παρακολουθεί τις συμβάσεις μίσθωσης των ακινήτων 
και εισηγείται την αύξηση των μισθωμάτων, την έκπτωση 
των μη εκτελούντων τους όρους μίσθωσης κ.λ.π. 

Εκτελεί κάθε εργασία που αφορά την εκποίηση κινητής 
ή ακίνητης περιουσίας του Δήμου και προβαίνει στη βεβαί¬ 
ωση των εσόδων. 

Τηρεί φακέλλους για κάθε ακίνητο του Δήμου που περι¬ 
λαμβάνει τα στοιχεία που θεμελιώνουν τα δικαιώματα του 
Δήμου κ.λ.π. στοιχεία που αφορούν τα ακίνητο. 

Εκτελεί κάθε εργασία σε συνεργασία με τον Προϊστά¬ 
μενο του τμήματος για την κατάρτιση του ετήσιου προϋ¬ 
πολογισμού εσόδων και εξόδων του Δήμου και την επ’ αυ¬ 
τού εισηγητική έκθεση και μεριμνά για την ψήφιση και 
έγκρισή του. 

Εισηγείται για τις τροποποιήσεις του προϋπολογισμού 
με την εγγραφή νέων εσόδων, πιστώσεων κ.λ.π. 

Παρακολουθεί, συγκεντρώνει και εγγράφει στα λογι¬ 
στικά βιβλία τα αποτελέσματα εκτέλεσης του προϋπολο¬ 
γισμού και φροντίζει οι δαπάνες να είναι σύμφωνες με τα 
αναγραφόμενα ποσά. 

Εφαρμόζει τις κείμενες διατάξεις του Δημοτικού και 
Κοινοτικού Κώδικα, του Δ/τος περί οικονομικής Δ/σεως 
και Διαχείρισης των ΟΤΑ και τις εκάστοτε ισχύουσες δια¬ 
τάξεις. 

Συντάσσει τις μισθολογικές καταστάσεις όλων των ερ¬ 
γαζομένων στο Δήμο, τις καταστάσεις τριμήνων αποδο¬ 
χών στους αποχωρούντες μονίμους Υπαλλήλους και τις 
καταστάσεις καταβολής αποζημιώσεων στους αποχωρού¬ 
ντες με συμβάσεις Ι.Δ. εργαζομένους. 

Χορηγεί βεβαιώσεις για τις αποδοχές προσωπικού. 

Συντάσσει τις καταστάσεις υπέρ ΙΚΑ, ΤΑΔΚΥ, κ.λ.π. 
ασφαλιστικών Ταμείων, μεριμνά για την επικόλληση των 
ενσήμων κ.λ.π. 

Τηρεί μισθολογικό μητρώο των τακτικών Υπαλλήλων και 
εργαζομένων Ι.Δ. 

Φροντίζει για την έγκαιρη απόδοση λογαριασμού επί 
των ενταλμάτων. 

Διενεργεί κάθε πράξη που απαιτείται για την προμήθεια 
όλων των απαιτουμένων ειδών για τις ανάγκες του Δήμου 
(σύνταξη εντολών προμηθειών, πρωτοκόλλων παραλαβής 
κ.λ.π.) συγκεντρώνει τα δικαιολογητικά και εκδίδει τα χρη¬ 
ματικά εντάλματα πληρωμής των προμηθειών. 

Επιμελείται για τη σωστή λειτουργία των Δημοτικών επι¬ 
χειρήσεων. Ενημερώνει το Δήμαρχο και το Δημοτικό Συμ¬ 
βούλιο για την πορεία τους και υποβάλλει προτάσεις για τη 
βελτίωσή τους. 

Επιμελείται για τη έγκαιρη και κανονική παραλαβή των 
υλικών υπό των αρμοδίων Επιτροπών και υπηρεσιακών 
Οργάνων. 

Τηρεί βιβλίο για τα προμηθευθέντα είδη κατ’ έτος με 
όλα τα στοιχεία που θα διευκολύνουν τον έλεγχο των προ¬ 
μηθειών. 

Επιμελείται για τη διαδικασία αχρήστευσης και κατα¬ 
στροφής αχρήστων υλικών και συντάσσει τα σχετικά πρω¬ 
τόκολλα. 

Τηρεί βιβλία ενεργουμένων ενταφιασμών, οικογενεια¬ 
κών τάφων ανακομοιδής οστών κλπ προβλεπόμενα από το 
Νόμο και τον κανονισμό λειτουργίας του Δημοτικού Νε¬ 
κροταφείου βιβλία. 

Εκτελεί κάθε εργασία που αφορά τον ενταφιασμό των 
νεκρών, την ανακομιδή οστών κλπ. 

Επιβλέπει την καθαριότητα του χώρου του Δημοτικού 
Νεκροταφείου. 

Επιβλέπει την καλή εκτέλεση των καθηκόντων του προ¬ 
σωπικού που εργάζεται στο χώρο του Νεκροταφείου, συ¬ 
ντάσσει κατάσταση ημερομισθίων που την προσκομίζει 
στο γραφείο λογιστηρίου. 

Επιβλέπει την κατασκευή, επισκευή κλπ των μνημείων 
που βρίσκονται στο χώρο του Δημοτικού Νεκροταφείου 
και είναι υπεύθυνος για κάθε εργασία με βάση τον κανονι¬ 
σμό και τις αποφάσεις του Δημοτικού Συμβουλίου. 

Επιμελείται για την πιστή τήρηση των διατάξεων του κα¬ 
νονισμού λειτουργίας του Δημοτικού Νεκροταφείου και 
των αποφάσεων του Δημοτικού Συμβουλίου που λαμβάνο- 
νται στα πλαίσια του κανονισμού. 

ΒΙΟ. Γραφείο Ειδικού Ταμείου. 

Διεξάγει την Ταμιακή Υπηρεσία του Δήμου, σύμφωνα με 
τις διατάξεις του περί οικονομικής Διοίκησης και λογιστι¬ 
κού Δήμων και Κοινοτήτων Π. Δ/τος και τις εκάστοτε ισχύ- 
ουσες διατάξεις. 

Εκτελεί κάθε εργασία που αφορά τον απολογισμό Εσό¬ 
δων - Εξόδων του Δήμου, τη επ' αυτού έκθεση και μερι¬ 
μνά για την ψήφιση και έγκρισή του. 

Εισπράττει τα πάσης φύσεως βεβαιωθέντα έσοδα του 
Δήμου και ενεργεί τις πληρωμές που αφορούν τα διάφορα 
έξοδα σύμφωνα με τα χρηματικά εντάλματα που εκδίδο- 
νται απο το λογιστήριο. 

Καταρτίζει τα μηνιαία ταμιακά δελτία. 

Συντάσσει τις σχετικές με τα έσοδα και έξοδα καταστά¬ 
σεις και ενημερώνει τα νόμιμα βιβλία. 

Γ. ΤΕΧΝΙΚΟ - ΠΕΡΙΒΑΛΛΟΝΤΙΚΟ ΤΜΗΜΑ. 

Γ1. Γραφείο Προϊσταμένου. 

Επιμελείται για την κατανομή των εργασιών στο τμήμα 
του. 

Παραλαμβάνει την αλληλογραφία που αφορά το τμήμα 
του, απαντα και γενικά συντονίζει την εργασία του προσω¬ 
πικού που υπάγεται στο τεχνικό τμήμα. 

Επιμελείται της ενημέρωσης και τήρησης των φακέλ- 
λων των έργων και προμηθειών. 

Εισηγείται για τον καταρτισμό των Τεχνικών Προγραμ¬ 
μάτων και εκτελεστέων έργων. 

Εισηγείται για τη σύνταξη μελετών που είναι απαραίτη¬ 
τες για την εκτέλεση έργων που έχουν σχέση με τη δη¬ 
μιουργία νέων χώρων στάθμευσης πλατειών ή δενδρο- 
στοιχειών ή νέων Κέντρων παιδικής χαράς, αναψυχής κλπ. 

Φροντίζει για την προστασία του περιβάλλοντος από 
υγιεινής και αισθητικής πλευράς, τη συλλογή στοιχείων, 
τον έλεγχο και την πληροφόρηση - πρόληψη. 

Παρακολουθεί την πιστή εφαρμογή των μέτρων που 
λαμβάνονται, μελετά και προτείνει λύσης για την αντιμε¬ 
τώπιση των προβλημάτων αποκατάστασης φυσικής ισορ¬ 
ροπίας του περιβάλλοντος. 

Αξιοποιεί τις δυνατότητες προμήθειας φυτευτικού υλι¬ 
κού, για τον εξωραϊσμό της Πόλης και των Οικισμών. 


Γ2. Γ ραφείο Μηχανολογικού - κίνησης και συντήρησης 
οχημάτων. 

Παρακολουθεί την καλή λειτουργία και επιμελείται της 
επισκευής και συντήρησης των Δημοτικών αυτοκινήτων 
και λοιπού εξοπλισμού. 

Επιμελείται της προμήθειας των καυσίμων κίνησης οχη¬ 
μάτων, ανταλλακτικών, λαδιών και του ελέγχου κατανάλω¬ 
σής τους. 

Τηρεί βιβλία κινήσεως των οχημάτων και καταχωρεί τα 
καύσιμα, λάδια, ανταλλακτικά που χρησιμοποιήθηκαν ξε¬ 
χωριστά για κάθε όχημα. 

Εκδίδει τα δελτία κίνησης των οχημάτων. 

Εισηγείται την έγκαιρη επισκευή συντήρηση ή αντικατά¬ 
σταση των οχημάτων του Δήμου, πριν αποβούν επιζήμια 
για τον Δήμο. 

Γ 3. Γ ραφείο αποχεύτευσης - ύδρευσης - σφαγείων. 
Επιμελείται για τη συντήρηση και επισκευή των εξωτε¬ 
ρικών και εσωτερικών δικτύων ύδρευσης και αποχέτευσης 
του Δήμου. 

Φροντίζει για την πρόληψη της κατ' οποιοδήποτε τρόπο 
μόλυνσης του πόσιμου νερού, σε συνεργασία με τις υπη¬ 
ρεσίες Υγιεινής της Νομαρχίας. 

Φροντίζει για την εξασφάλιση της κανονικής ροής του 
νερού στα δίκτυα, για την ομαλή υδροδότηση της πόλης 
και των οικισμών του Δήμου και για τη λήψη ενδείξεων των 
υδρομετρητών ανά τρίμηνο. 

Επιβλέπει και ελέγχει την κανονική σύνδεση των ιδιωτι¬ 
κών παροχών με το δημοτικό δίκτυο ύδρευσης και αποχέ¬ 
τευσης μετάΛΠό την έκδοση της απαιτούμενης σχετικής 
άδειας και εκτελεί τις εντολές της υπηρεσίας για διακοπή 
και επανασύνδεσής τους. 

Μεριμνά για την ανακάλυψη παρανόμων συνδέσεων 
ύδρευσης και αποχέτευσης καθώς και για τον περιορισμό 
της άσκοπης και καταχρηστικής κατανάλωσης του πόσι¬ 
μου νερού. 

Εκτελεί κάθε εργασία σύμφωνα με τις διατάξεις των 
εγκεκριμμένων κανονισμών κλπ. 

Φροντίζει επίσης για την εύρρυθμη λειτουργία των 
αντλιοστασίων τουΔήμου. 

Σε περίπτωση λειτουργίας των Δημοτικών Σφαγείων 
από τον Δήμο, φροντίζει για την ομαλή λειτουργία τους και 
για την τήρηση του εγκεκριμμένου σχεδιασμού. 

Γ4. Γραφείο Μελετών - Κατασκευών - επιβλέψεων - 
πολεοδομικών Εφαρμογών. 

Συντάσσει τις μελέτες των κάθε φύσης έργων που 
εκτελεί ο Δήμος. 

Επιβλέπει και διεκπεραιώνει κάθε εργασία που αφορά 
την εκτέλεση των έργων ή προμηθειών, την οργάνωση συ¬ 
νεργείων, την ανάθεση σε εργολάβο, την εγκατάστασή 
του, τον έλεγχο της πιστής εφαρμογής της μελέτης ή των 
όρων των συμβάσεων για την ποιοτικά καλή και έντεχνη 
εκτέλεση των έργων. 

Την παρακολούθηση της κανονικής προόδου των εργα¬ 
σιών, την παράδοση των υλικών, την σύνταξη καταστά¬ 
σεων ημερομισθίων, την εισήγηση για έγκριση συγκριτι¬ 
κών πινάκων. 

Τηρεί φακέλους έργων ή προμηθειών με όλα τα στοι¬ 
χεία σύμφωνα με τις διατάξεις των Νόμων για την εκτέ¬ 
λεση Δημοτικών έργων. Επιλαμβάνεται για τις προκηρύ¬ 
ξεις ή διακηρύξεις διενέργειας διαγωνισμών και καταρτίζει 
τις σχετικές συμβάσεις. 

Παρέχει στην οικονομική Υπηρεσία όλα τα στοιχεία για 

τη λογιστική τακτοποίηση των δαπανών. 

Παρακολουθεί τις άδεις κατάληψης πεζοδρομίου με 
υλικά κλπ που χορηγεί ο Δήμος και προβαίνει στις νόμιμες 
ενέργειες. 

ΕκτελεΙ κάθε τοπογραφική εργασία, συντάσσει τα δια¬ 
γράμματα τροποποίησης του ρυμοτομικού σχεδίου που 
προτεΐνονται από το Δήμο. 

Μεριμνά και εκτελεΐ κάθε εργασία που προβλέπεται 
από τις ισχύουσες εκάστοτε διατάξεις, για τις τροποποιή¬ 
σεις και επεκτάσεις σχεδίου πδλεως και οικισμών, όπως 
και τις απαλλοτριώσεις και παρακολουθεί την εξέλιξή τους 
μέχρι την τελική ολοκλήρωση της νόμιμης διαδικασίας. 

Εισηγείται για κάθε τροποποίηση όπως και για τις εν¬ 
στάσεις που υποβάλλονται σύμφωνα με τη νόμιμη διαδικα¬ 
σία. 

Τηρεί αρχείο διαγραμμάτων, σχεδίων και ονοματοθε¬ 
σίας οδών και πλατειών. 

Ελέγχει την εφαρμογή των οικοδομικών αδειών στην 
πόλη και τους οικισμούς. 

Γ5. Γραφείο συντήρησης εγκαταστάσεων και Δημοτι¬ 
κού φωτισμού. 

Επιμελείται για τη συντήρηση του Δημοτικού Φωτισμού 
και την επισκευή βλαβών στις πλατείες και κοινόχρηστους 
χώρους. 

Διεκπεραιώνει τις διαδικασίες προς τη ΔΕΗ για την εξα¬ 
σφάλιση του ηλεκτρικού ρεύματος στις κάθε φύσεως 
εγκαταστάσεις του Δήμου. 

Παρακολουθεί τη διαδικασία και πορεία Των εργασιών 
επέκτασης ΦΟΠ που αποφασίζονται από το Δημοτικό 
Συμβούλιο και τηρεί αρχείο. 

Προβαίνει στη βεβαίωση και έλεγχο των τετραγωνικών 
μέτρων οικιών και καταστημάτων για ηλεκτροδοτησή τους 
από τη ΔΕΗ Επιμελείται της εκτέλεσης των απαραιτήτων 
ηλεκτρολογικών και μεγαφωνικών εγκαταστάσεων και της 
λειτουργίας του εορταστικού φωτισμού στη διάρκεια των 
διαφόρων εορταστικών εκδηλώσεων και τελετών του Δή¬ 
μου. 

Επιμελείται τις συντηρήσεις και επισκευής όλων των 
ηλεκτρολογικών εγκαταστάσεων του Δήμου. 

Γ6 - Γραφείο επίβλεψης σχολικών κτιρίων. 

Επιβλέπει τα σχολικά κτίρια που έχουν παραχωρηθεί 
στο Δήμο και φροντίζει για την επισκευή τους, τη συντή¬ 
ρηση των εγκαταστάσεων τους κλπ τηρώντας τους σχετι¬ 
κούς φακέλλους. 

Γ7. Γραφείο Κήπων - δενδροστοιχειών - Παιδικών Χα¬ 
ρών. 

Φροντίζει για την προμήθεια δενδρυλλίων και τη φύ¬ 
τευση τους στα κατάλληλα σημεία και για την περιποίησή 
τους. 

Επιμελείται για τη δημιουργία, συντήρηση και καλλιέρ¬ 
γεια ανθοκήπων, πρασίνου σε πλατείες, πάρκα, παιδικές 
χαρές. 

Προβαίνει στην αντικατάσταση των φθαρμένων πάγκων 
και των διαφόρων οργάνων παιδικών χαρών σύμφωνα με 
τις εντολές της Υπηρεσίας. 

Γ8. - Γραφείο Καθαριότητας. 

Επιμελείται της καθαριότητας της πόλης και των οικι¬ 
σμών, ειδικώτερα δε φροντίζει για την καθαριότητα οδών, 
πλατειών, εγκαταστάσεων του Δήμου, Παιδικών Χαρών, 


κοινοχρήστων χώρων, κλπ όπως και για την καθαριότητα 
του Δημοτικού καταστήματος κλπ κτιρίων του Δήμου. 

Άρθρο 6ο 

Οι Προϊστάμενοι που επιλέγονται από το Υπηρεσιακό 
Συμβούλιο τοποθετούνται με απόφαση Δημάρχου σε αντί¬ 
στοιχου επιπέδου οργανικές μονάδες για τρία χρόνια. 

Οι τοποθετούμενοι ως Προϊστάμενοι εξακολουθούν να 
ασκούν τα καθήκοντά τους μέχρι την τυχόν επανεκλογή 
τους ή τοποθέτηση νέου προϊσταμένου. 

Οι κλάδοι από τους οποίους εκλέγονται οι Προϊστάμενοι 
Δ/νσης και τμημάτων είναι: 

1) Προϊστάμενος Δ/νσης Υπηρεσιών, Υπάλληλος από 
τον Κλάδο ΠΕ1 Διοικητικού και αν δεν υπηρετεί, Υπάλλη¬ 
λος Κλάδου ΔΕ 1 Διοικητικού. 

2) Προϊστάμενος τμημάτων Δ/κού και Οικονομικού θα 
εκλέγεται από τον κλάδο ΠΕΙ Διοικητικού και αν δεν υπη¬ 
ρετεί Υπάλληλος από τον κλάδο ΔΕΙ Διοικητικού. 

3) Προϊστάμενος τεχνικού τμήματος Υπάλληλος από 
τον κλάδο ΠΕ 3 Πολιτικών Μηχανικών και αν δεν υπηρετεί 
Υπάλληλος από τον Κλάδο ΤΕ 3 και πάντα σύμφωνα με τις 
διατάξεις του Ν. 1586/1986. 

Άρθρο 7ο 

Η κατανομή του προσωπικού στις υπηρεσίες, Τμήματα 
και Γραφεία ενεργείται με απόφαση Δημάρχου. 

Άρθρο 8ο 

Οι Υπάλληλοι υποχρεούνται πέρα από τα υπηρεσιακά 
τους καθήκοντα που περιγράφονται στον παρόντα οργανι¬ 
σμό να εκτελούν τις υπηρεσιακές εργασίες που τους ανα¬ 
τίθενται από το Δήμαρχο ή τον Προϊστάμενό τους. 

Άρθρο 9ο 
Ακροτελεύτιο 

Κάλυψή δαπάνης. 

Από τις διατάξεις της απόφασης αυτής προκαλείται σε 
βάρος του προϋπολογισμού του Δήμου οικονομικού έτους 
1995 δαπάνη ύψους 5.000.000 και για τα επόμενα έτη 
δρχ. 5.500.000. 

Η δαπάνη για το τρέχον οικονομικό έτος έχει γραφτεί 
στους Κ.Α. 05.111.1 και 01.112.9γ αντίστοιχα 
(2.300.000 και 2.700.000) του προϋπολογισμού του Δή¬ 
μου οικονομικού έτους 1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 18 Μαΐου 1995 
Ο Περιφ. Διευθυντής 
ΒΑΣ. ΓΙΑΝΝΟΥΛΗΣ 

-♦- 

Αριθ. ΓΕ4238 (2) 

Μεταβίβαση Κοινοχρήστων εκτάσεων στο Νομικό Πρό¬ 
σωπο του Δήμου Κατερίνης Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1) Τις διατάξεις του άρθρου 2 του Ν. 2218/94 (ΦΕΚ 90 
τευχ. Α) και του αριθμ. 25//3/31.3.95 Οργανισμού Εσω¬ 
τερικής Λειτουργίας υπηρεσιών Ν.Α. Πιερίας (ΦΕΚ 378 
τευχ. Β). 

3) Το άρθρο 15 του ΝΔ 2535/53. 

4) Τον πίνακα της Συμ/κής Διανομής και τα επίσημα δια¬ 
γράμματα των οικοπέδων του Συν/σμού Νέου Κεραμιδίου 
έτους 1992. 

5) Το αριθμ. 10986/11.5.95 έγγραφο του Δήμου Κατε- 
ρίνης με το οποίο ζητά την μεταβίβαση τον κοινοχρήστον 
χώρων και 

6) Σχετική εισήγηση της Δ/νσης Γεωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και χω¬ 
ρίς καταβολή τιμήματος ή άλλης αποζημιώσεως στο Νο¬ 
μικό Πρόσωπο του Δήμου Κατερίνης τις παρακάτω κοινό- 
χρησχες εκτάσεις της Συμ/κής διανομής του Συν/ομού Ν. 
Κεραμιδιού έτους 1992 όπως αυτές φέρονται στον πίνακα 
διανομής και στο τοπογραφικό διάγραμμα. 

1) Το αριθμ. 237 οικόπεδο έκτασης 836 τμ. παιδική 
χαρά. 

2) Το αριθμ. 246 οικόπεδο έκτασης 1185τμ. πλατεία 
κοινή. 

3) Το αριθμ. 259 οικόπεδο έκτασης 0529τμ. χώροι πρα¬ 
σίνου. 

4) Το αριθμ. 260 οικόπεδο έκτασης 2281 τμ. χώροι 
πρασίνου. 

5) Το αριθμ. 265 οικόπεδο έκτασης 0542 τμ. χώροι 
πρασίνου. 

6) Το αριθμ. 269 οικόπεδο έκτασης 0776 τμ. χώροι 
πρασίνου. 

7) Το αριθμ. 264 οικόπεδο έκτασης 0366 τμ. χώροι 
στάθμευσης. 

8) Δρόμοι Διανομής έκταση 20441 τμ. 

Η μεταβίβαση των παραπάνω εκτάσεων γίνεται υπό 
τους όρους: 

1) Της ανάκλησης της απόφασης σε περίπτωση που δεν 
πραγματοποιηθεί ή αλλάξει ο σκοπός για τον οποίο γίνεται 
η μεταβίβαση. 

2) Της μη εκποίησης και 

3) Της μη αποζημίωσης σε περίπτωση απαλλοτρίωσης 
για δημόσια ωφέλεια. 

Η κυριότητα των παραπάνω εκτάσεων περιέρχεται στο 
Νομικό πρόσωπο του Δήμου Κατερίνης από της μεταγρα¬ 
φής της παρούσης αποφάσεως στα βιβλία των μεταγρα¬ 
φών του Υποθηκοφυλακείου Κατερίνης που θα γίνει μερί- 
μνει του ανωτέρω Δήμου μετά τη δημοσίευσή της στην 
Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Κατερίνη, 18 Μαϊου 1995 

Ο Νομάρχης κ.α.α. 

Ο Αναπληρωτής 
Ν. ΠΑΣΧΑΛΟΥΔΗΣ 

- 4 - 

Αριθ. 7275 

Επικύρωση του Οργανισμού Εσωτερικής Υπηρεσίας Κοι¬ 
νότητας Μαραθιά Ν. Φωκίδας. 

Ο ΠΕΡΙΦ. ΔΙΕΥΘ. Ν. ΦΩΚΙΔΑΣ 
Έχοντας υπόψη: 

1) Τις διατάξεις των άρθρων α) 12 του Ν. 1188/81, 
όπως τροποποιήθηκε με το 26 του Ν. 1832/89 Β) 164 του 
Π.Δ. 323/89 και γ) 47 του Ν. 2218/94. 

2) Την 2 από 16.5.95 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων Ο.Τ.Α Ν. 
Φωκίδας του άρθρου 5 του Ν. 1188/81 όπως τροποποιή¬ 


θηκε μεταγενέστερα με τις διατάξεις της παρ. 9 του άρ¬ 
θρου 14 του Ν. 1586/86 και τις διατάξεις της παρ. 14 του 
άρθρου 37 του Ν. 2190/94. 

3) Την 96 από 18.12.94 απόφαση του Κοινοτικού Συμ¬ 
βουλίου Μαραθιάγια την ψήφιση του Οργανισμού Εσωτε¬ 
ρικής Υπηρεσίας αυτής. 

4) Όλα τα στοιχεία του φακέλλου, αποφασίζουμε: 

Επικυρώνουμε την 96 από 18.12.1994 απόφαση του 
Κοινοτικού Συμβουλίου Μαραθιά για την ψήφιση του Ορ¬ 
γανισμού Εσωτερικής Υπηρεσίας της Κοινότητας που έχει 
ως εξής: 

Άρθρο 1 
1. Διάρθρωση 

Η Υπηρεσία της Κοινότητας διαρθρούται ως εξής: 
Γραμματεία. 

Αυτή περιλαμβάνει τις κατωτέρω θέσεις: 

1. Κατηγορία ΔΕ. 
α. ΔΕΙ Διοικητικού. 

Μία (1) θέση με βαθμούς Δ - Γ - Β - Α. 

Και ως προς τις αρμοδιότητες της Γραμματείας του 
Προϊσταμένου της Γραμματέα και προσόντα διορισμού 
του προσωπικού, όπως αυτά αναγράφονται στην αριθ. 96/ 
18.12.94 απόφαση του Κοινοτικού Συμβουλίου Μαραθιά 
και σύμφωνα με τις διατάξεις του Ν. 1586/86. 

Με την παρούσα απόφαση προκαλείται δαπάνη, η οποία 
ανέρχεται στο ποσό των 3.500.000 δρχ. περίπου και βα¬ 
ρύνει τον προϋπολογισμό της Κοινότητας Μαραθιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 24 Μαΐου 1995 

Ο Περίφ. Διευθυντής 
ΑΝΑΣΤ. ΓΑΡΥΦΑΛΛΙΔΗΣ 

- ^4 - 

Αριθ. 7276 ( 4 ) 

Επικύρωση του Οργανισμού Εσωτερικής Υπηρεσίας Κοι¬ 
νότητας Διακοπίου Ν. Φωκίδας. 

Ο ΠΕΡΙΦ. ΔΙΕΥΘ. ΦΩΚΙΔΑΣ 
Έχοντας υπόψη: 

1) Τις διατάξεις των άρθρων α) 12 του Ν. 1188/81, 
όπως τροποποιήθηκε με το 26 του Ν. 1832/89 Β) 164 του 
Π.Δ. 323/89 και γ) 47 του Ν. 2218/94. 

2) Την 2 από 16.5.95 σύμφωνη γνωμοδότηση του Υπη¬ 
ρεσιακού Πειθαρχικού Συμβουλίου υπαλλήλων Ο.Τ.Α Ν. 
Φωκίδας του άρθρου 5 του Ν. 1188/81 όπως τροποποιή¬ 
θηκε μεταγενέστερα με τις διατάξεις της παρ. 9 του άρ¬ 
θρου 14 του Ν. 1586/86 και τις διατάξεις της παρ. 14 του 
άρθρου 37 του Ν. 2190/94. 

3) Την 14 από 27.1.95 απόφαση του Κοινοτικού Συμ¬ 
βουλίου Διακοπίου για την ψήφιση του Οργανισμού Εσω¬ 
τερικής Υπηρεσίας αυτής. 

4) Όλα τα στοιχεία του φακέλλου, αποφασίζουμε: 

Επικυρώνουμε την 14 από 27.1.1995 απόφαση του 
Κοινοτικού Συμβουλίου Διακοπίου για την ψήφιση του Ορ- 

γανισμού Εσωτερικής Υπηρεσίας της Κοινότητας που έχει 
ως εξής: 

Αρθρο 1 
1. Διάρθρωση 

Η Υπηρεσία της Κοινότητας διαρθρούται ως εξής: 
Γραμματεία 

Αυτή περιλαμβάνει τις κατωτέρω θέσεις: 

1. Κατηγορία ΔΕ. 
α. ΔΕΙ Διοικητικού. 

Μία (1) θέση με βαθμούς Δ - Γ - Β - Α. 

Και ως προς τις αρμοδιότητες της Γραμματείας του 
Προϊσταμένου της Γραμματείας και προσόντα διορισμού 


του προσωπικού όπως αυτά αναγράφονται στην αριθ. 3/ 
14/95 απόφαση του Κοινοτικού Συμβουλίου Διακοπίου 
και σύμφωνα με τις διατάξεις του Ν. 1586/86. 

Με την παρούσα απόφαση προκαλείται δαπάνη, η οποία 
ανέρχεται στο ποσό των 3.500.000 δρχ. περίπου και βα¬ 
ρύνει τον προϋπολογισμό της Κοινότητας Διακοπίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αμφισσα, 24 Μαϊου 1995 

Ο Περιφ. Διευθυντής 
ΑΝΑΣΤ. ΓΑΡΥΦΑΛΛΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


